Nafarroako Parlamentuko Mahaiak, 2017ko azaroaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Lucía Pérez Ruano andreak aurkeztutako gaurkotasun handiko galdera, Siemens Gamesa enpresak 107 langile kaleratzea ekidite aldera Nafarroako Gobernuak aurreikusten dituen neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2017ko azaroaren 27an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Laura Pérez Ruano andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuak hurrengo Osoko Bilkuran ahoz erantzun dezan:

Siemens Gamesa enpresak Nafarroan 107 langile kaleratuko dituela iragarri ostean, Nafarroako Gobernuak zer neurri hartuko ditu haren plantillan inpaktu tamalgarri hori ekiditeko? Nafarroako Gobernuak gogoan al darabil bertan behera uztea laguntza publiko oro, galerarik deklaratu gabe enplegu erregulazioko espedienteak abiatzen dituzten enpresei?

Iruñean, 2017ko azaroaren 23an

Foru parlamentaria: Laura Pérez Ruano